钦定古今图书集成/方舆汇编/边裔典/第051卷 > 《亦力把力山川考》
## 钦定古今图书集成/方舆汇编/边裔典/第051卷 > 《亦力把力山川考》

山

《白山》，　山中常有火烟，盖出硇砂之处。采硇砂者，著
木底鞋取之。皮者即焦，下有穴生青泥，出穴外即变
为砂石，土人取以治皮。

葱岭　高数百丈，上多连蔓葱，夷名塔儿塔、石打班。
《宋史》云：“高昌西距西天步路涉雪山，葱岭皆数千里”，
谓此。

金岭，　《宋史》云：“历交河西，凡六日至金岭口，又两日
至汉家寨，又五日上金岭，过岭即多雨雪，岭上有龙
堂，刻石记云小雪山也。”岭上有积雪，行人皆服毛罽
度岭。

水

热海　周数百里，夷呼亦息渴儿。